text: Consell Escolar de les Illes Balears: de setembre 2009
  El conseller d'Educació i Cultura es reuneix amb el president del Consell Escolar de les Illes Balears
  El conseller Bartomeu Llinàs inicia amb Pere Carrió una ronda de contactes que seguirà mantenint, durant els propers mesos, amb els representats de la comunitat educativa de Balears
  El conseller d'Educació i Cultura, Bartomeu Llinàs, s'ha reunit avui el president del Consell Escolar de les Illes Balears, Pere Carrió, en la que és la primera trobada d'una sèrie de reunions que el responsable autonòmic en matèria educativa té previst mantenir amb diferents sectors de la comunitat educativa durant els propers mesos. En el decurs de la reunió, el conseller Bartomeu Llinàs ha destacat la importància de conèixer els temes que actualment estan en marxa de la mà dels representants de la comunitat educativa. Per la seva banda, el president del Consell Escolar, Pere Carrió, ha informat al conseller Llinàs dels temes més importants que actualment estan treballant des del Consell Escolar de les Illes Balears. Entre d'altres, Carrió ha explicat al conseller l'estat de l'informe del Consell Escolar sobre el sistema educatiu de les Illes Balears que s'està elaborant, així com també altres aspectes normatius. A més a més, el president del Consell Escolar ha sol•licitat a la Conselleria d'Educació i Cultura que lideri el Pacte Social per a l'Educació i ambdós han analitzat la composició de l'estructura del nou Consell Escolar Insular de Formentera per tal d'integrar-la posteriorment en el Consell Escolar de les Illes Balears.
  Elvira Badia, nomenada directora general de Planificació i Centres
  El Consell de Govern va nomenar ahir, a proposta del conseller d'Educació i Cultura, Elvira Badia Corbella nova directora general de Planificació i Centres. Llicenciada en Ciències Biològiques per la Universitat de Barcelona i inspectora d'Educació des de 1995, Badia Corbella (Barcelona, 1951) ha estat fins ara vicepresidenta del Consell Escolar de les Illes Balears.
  Enhorabona a Elvira. Des del CEIB li agraïm la tasca que ha realitzat en el CEIB com a vicepresidenta i li desitgam el millor dels èxits en la nova etapa que ara comença.
  Ahir va tenir lloc el ple del CEIB de setembre, on se tractarem el assumptes següents:
  - Informació, per part del senyor Miquel Martorell, director general de Planificació i Centres i de la senyora Margalida buades, directora general de Salut Pública, sobre les mesures a adoptar en relació a la "Grip A". La informació va anar seguida d'un debat sobre el tema.
  - Presa de possessió de nous membres del CEIB.
  - Estudi i aprovació de l'informe núm 6/2009 sobre centres integrats de formació professional.
  - Revisió i aprovació del projecte de pressupost del CEIB pel 2010.
  Primeres manifestacions del nou conseller d'Educació
  Diari de Balears, 16 de setembre
  "Potser no es podrà fer tot, però es farà bé"
  Tot just després de la presa de possessió com a conseller d'Educació, Tomeu Llinàs digué que, d'entrada, s'havia de posar al dia de la situació de la Conselleria. Després de veure com s'ha avançat respecte als objectius marcats, "haurem de prioritzar algunes coses i potser no es podrà fer tot, però sí que es farà bé", declarà. Llinàs recordà que coneix el sector perquè "d'una trajectòria de 39 anys a l'Administració n'hi ha 35 que han estat a l'educació". També deixà clar que no hi ha temps per perdre, tot i que "no es pot oblidar el diàleg". A banda, digué que calia fer partícip el professorat de la feina de la Conselleria i que els directors dels centres educatius poden ser clau per tal de poder aconseguir-ho.
  Nou conseller d'Educació i Cultura
  Avui matí ha pres possessió el nou conseller, senyor Bartomeu Llinàs i Ferrà.
  El nou conseller, Bartomeu Llinàs, se reuní amb Bàrbara Galmés per la realització del relleu de responsabilitat.
  L'ESTAT DE L'EDUCACIÓ A LES BALEARS
  QUADERNS GADESO 148, SETEMBRE 2009. Debat ciutadà (XV). L'estat de l'educació a les Balears (V).
  AQUEST ESTUDI RECULL L'OPINIÓ SOBRE LA VALORACIÓ QUE SE TÉ DE L'EDUCACIÓ, PRINCIPALS PROBLEMES I PRINCIPALS MESURES.
  Matrícula escolar a l'inici de curs
  Segons les dades de la Conselleria d'Educació i Cultura, el curs escolar 2009-2010 comença a les Illes Balears amb un augment de l'1% dels estudiants respecte a l'inici de curs 2008-2009 (154.988 alumnes).
  Del total d'alumnes que comencen les classes, 31.347 estan matriculats a educació infantil, 62.190 a primària, 44.545 a secundària (inclosos els 1.972 que cursaran els nous programes de qualificació professional inicial), 11.498 a batxillerat i 514 a educació especial.
  AVUI, INICI DEL CURS 2009-2010
  Balears inicia avui el curs escolar 2009-2010
  Les dades generals de centres, alumnat i professorat, segons fonts de la Conselleria d'Educació, publicades en el Diario de Mallorca, són les següents:
  Indicadors de la OCDE 2009
  El Ministeri d'Educació ha presentat l'informe següent:
  "Panorama de la educación. Indicadores de la OCDE 2009. INFORME ESPAÑOL"
  Acomiadament a Marta Monfort
  El proppassat dia 3 de setembre va tenir lloc un acte-sopar d'acomiadament de la presidenta d'ECIB, Marta Monfort Miserachs, destinada a Tenerife.
  Volem agrair la seva tasca com a membre activa del Consell Escolar de les Illes Balears i li desitjam tot l'èxit del món a les noves terres.
  Notícia a la Ultima Hora 5-9-09
  Web de ECIB on trobareu informació sobre Marta Monfort: http://www.ecib.info/
  Con la E de Educación...
  "Con la E de Educación se escribe la Esperanza"... Així se subtitula el nombre 32 de la revista IDEA del Consell Escolar de Navarra, dedicat a La Ciudad Educadora.
  Accés directe: http://issuu.com/cenavarra/docs/idea32def
  Ahir, dia 2 de setembre va tenir lloc una reunió de la comissió permanent del CEIB, a la qual va assistir-hi el director general de Planificació i centres, senyor Miquel Martorell, per a explicar les mesures que se pensaren prendre en relació a la "grip A".
  També se tractaren el diferents punts de l'ordre del dia, dels que destacam:
  - Aprovació de l'esborrany d'informe núm 6/2009, sobre el projecte de Decret pel qual es regulen els centres integrats de formació professional.